《利州漕宇八景 其四 柏轩》
宋代·冯山

昔时柏未栽，榜杏为轩名。柏今已可爱，题柏轩始清。

贤者安厥居，中怀渺无营。日来对柏坐，心适眼自明。

草经谢今说，寄意遗俗声。落落守岁寒，常恐为柏轻。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。